- Hindi News
- National
- दो दिन बाद लहार जाना थी बारात, युवक ने कट्टे से खुद को मार ली गोली, मौत
दो दिन बाद लहार जाना थी बारात, युवक ने कट्टे से खुद को मार ली गोली, मौत
घर में चल रही थी शादी की तैयारियां, युवक की मौत से पसर गया मातम
खाना खाकर सोया, सुबह फांसी पर लटका मिला
कोतवाली क्षेत्र के लक्ष्मण ताल के पास रहने वाले एक मजदूर ने घर में फांसी लगाकर आत्महत्या कर ली। घटना मंगलवार.बुधवार रात की बताई गई है। मजदूर मंगलवार शाम मजदूरी करके आया। घर में खाना खाया और लेट गया। सुबह उसका शव फांसी पर लटका मिला। जानकारी के अनुसार लक्ष्मण ताल निवासी शिवू उर्फ शिवचरण (32) पुत्र दुर्गाप्रसाद परिहार रोज की तरह मंगलवार सुबह मजदूरी करने गया था। वह शाम को घर आया और खाना खाने के बाद घर में सोने चला गया। रात तकरीबन 12 बजे के लगभग उसने फांसी लगा ली। सुबह परिजन सोकर उठे तो शिवू को काफी देर तक सोकर न उठने पर गेट खोलकर देखा। चूंकि गेट की कुंदी न लगी होने पर अंदर देखा तो शिवू फांसी पर लटका था। देखते ही अफरा तफरी मच गई। परिजन उसे लेकर अस्पताल पहुंचे, जहां डॉक्टरों ने उसे मृत घोषित कर दिया।
वजह: शराब पीने का आदी था
पुलिस की पूछताछ में परिजन ने बताया कि मृतक शराब पीने का आदी था। पुलिस ने जिला अस्पताल में पीएम कराया और मर्ग कायम कर विवेचना प्रारंभ कर दी है।
फांसी पर झूलता मिला पुजारी का शव
रतनगढ़ माता मंदिर के पुजारी विशंभर दयाल कटारे (55) पुत्र धनीराम कटारे का शव बुधवार को उनके ही घर में फांसी के फंदे पर झूलता मिला। वे मंदिर के पास प्रशासनिक भवन में निवास करते थे। प्रथम दृष्टया पुलिस इसे आत्महत्या मान रही है। मंगलवार की रात 8.30 बजे पूजा करने के बाद विशंभर दयाल अपने कमरे में गए। बुधवार की सुबह जब वह बाहर नहीं आए तो तो वहां तैनात पुलिस आरक्षक कालीचरन चौबे ने कोटवारों को बुलाया। इसके बाद सभी लोग प्रशासनिक भवन पहुंचे। बाहर से आवाजें दी। लेकिन दरवाजा नहीं खुला। छत के रास्ते एक पुलिसकर्मी अंदर पहुंचा तो बरामदे में उनका शव लटक रहा था। घटना की सूचना मिलते ही एसडीएम अशोक चौहान, तहसीलदार अशोक अवस्थी मौके पर पहुंच गए। संदेह: कोटवार और दूसरा पुजारी बीती रात ही साथ नहीं सोए: पुजारी विशंभर के साथ प्रशासनिक भवन में कुंअरबाबा मंदिर के पुजारी हरगोविंद और कोटवार रामसहाय भी साथ सोते थे। लेकिन मंगलवार की रात ये दोनों अलग अलग स्थानों पर सोए थे।
युवक के गोली मारकर आत्महत्या करने के मामले में बयान लेती पुलिस।
शादी से दो दिन पहले दूल्हे ने खुद को मारी गोली
सेंवढ़ा नागिल मोहल्ला निवासी दुर्गाप्रसाद परिहार के 22 वर्षीय बेटे धीरज ने बुधवार की दोपहर दाे बजे कट्टे से खुद को गोली मार कर आत्महत्या कर ली। हालांकि पुलिस मामले को संदिग्ध मान रही है। जानकारी के अनुसार बुधवार की दोपहर दो बजे अचानक धीरज के कमरे से गाेली चलने की आवाज आई। परिजन ने मौके पर जाकर देखा तो धीरज खून से लथपथ पड़ा था। आनन-फानन में परिजन उसे अस्पताल ले गए। जहां डाक्टर ने उसे मृत घोषित कर दिया। धीरज की दो दिन बाद शनिवार को शादी थी। उसे लहार के ररी गांव बारात लेकर जाना था।
संदेह: कनपटी पर लगी गोली, कट्टा दाएं हाथ के पास मिला
पुलिस मामले को संदिग्ध मान रही है। पुलिस के अनुसार मृतक को बांयी कनपटी पर गोली लगी। जबकि कट्टा दाएं हाथ के पास मिला। धीरज घर पर बच्चों को ट्यूशन पढ़ाता था। साथ ही वह स्वभाव से भी शांत और सरल प्रवृत्ति का था। ऐसे में उसके पास कट्टा आना भी संदेहास्पद लग रहा है। थाना प्रभारी मोहन सिंह यादव का कहना है कि विवेचना के बाद ही तय होगा कि हत्या है या आत्महत्या।
भास्कर संवाददाता, दतिया/सेंवढ़ा
सेंवढ़ा के नागिल मोहल्ला में बुधवार की दोपहर दो बजे एक युवक ने घर में कट्टे से खुद को गोली मारकर आत्म हत्या कर ली। युवक की दो दिन बाद शादी थी। भिंड जिले के लहार तहसील के ग्राम ररी में उसकी बारात जानी थी, लेकिन अचानक हुए इस हादसे से शादी वाले घर में मातम छा गया है। पुलिसं ने भी मर्ग कायम कर मामले की जांच प्रारंभ कर दी है। वहीं रतनगढ़ माता मंदिर के पुजारी और कोतवाली क्षेत्र में रहने वाले एक मजदूर ने भी फांसी लगाकर आत्महत्या कर ली। पुलिस मामले की जांच कर रही है।
मानसिक तनाव बन रहा आत्महत्या की वजह
परिवार छोटे होते जा रहा हैं। भागदौड़ के माहौल में परिवार के सभी सदस्य एक साथ बैठना बंद हो गए है। लोग अपने मन की बात दूसरों से शेयर नहीं कर पाते हैं। इससे छोटी छोटी बातों को लेकर तनाव बढ़ने लगता है। अंत में लोग आत्महत्या जैसे गलत फैसले ले लेते हैं। लोगों को चाहिए कि यदि उनके मन में उथल पुथल चल रही है तो उसे परिवार, दोस्तों के साथ बैठकर साझा करें। डॉ. एसएन शाक्य, जिला अस्पताल
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva